Държавен вестник, бр. 99, 2010 г., стр. 118

СТР.  118	
Д Ъ Р Ж А В Е Н  В Е С Т Н И К 	
БРОЙ  99
Б. Агенцията се основава на принципа за 
равнопоставеност на всички свои членове и ще 
уважава суверенните права и компетенции на 
своите членове при извършването на своите 
дейности.
Член ІІ
Цели
Агенцията ще подпомага широкото разпрос­
транение, увеличеното приемане и устойчивото 
използване на всички форми на възобновяема 
енергия, като взема предвид:
а) националните и вътрешните приоритети 
и ползи, извлечени от комбинирания подход на 
възобновяемата енергия и мерките за енергийна 
ефективност, и 
б) приноса на възобновяемата енергия за 
опазването на околната среда чрез ограни­
чаване на натиска върху природните ресурси 
и намаляването на изсичането на горите, и 
най-вече на тропическите гори, на образува­
нето на пустини и на загубата на биологично 
разнообразие; за защитата на климата; за ико­
номическия растеж и социалната еднородност, 
включително и за намаляването на бедността, 
както и за устойчивото развитие; за достъпа 
до и сигурността на снабдяването с енергия; 
за регионалното развитие и за отговорността 
на всички поколения.
Член ІІІ
Дефиниция
В този устав изразът „възобновяема енергия“ 
означава всички форми на енергия, произве­
дени от възобновяеми източници по устойчив 
начин, които включват:
1. биоенергия;
2. геотермална енергия;
3. хидроелектричество;
4. океанска енергия, която включва при­
ливна, вълнова и термална океанска енергия;
5. слънчева енергия; и
6. вятърна енергия.
Член ІV
Дейности
А. Като център на пропагандиране на тех­
нологиите на възобновяемата енергия и като 
пропагандатор и катализатор, осигуряващ опит 
за практическото приложение и реализацията 
на основните принципи, предлагащ подкрепа 
във връзка с всички въпроси относно възобно­
вяемата енергия и подпомагащ държавите да 
извлекат полза от ефективното развитие и прех­
върлянето на познание и технологии, агенцията 
ще извършва следните дейности:
1. Най-вече за ползата на своите членове 
агенцията:
а) ще анализира, наблюдава и, без за­
дължения спрямо политиката на членовете, 
ще систематизира тези практики в областта 
на възобновяемата енергия, включително и 
средства за провеждане на политиката на 
възобновяема енергия, поощрения, инвестици­
онни механизми, най-добри практики, налични 
технологии, интегрирани системи и оборудване 
и фактори за успех/провал;
б) ще организира дискусии и ще осигури 
взаимодействие с други правителствени и не­
правителствени организации и мрежи в тази 
област и в други свързани с нея области;
в) ще осигурява релевантни съвети и помощ 
относно стратегията на членовете на агенцията 
по тяхна молба, като взема предвид техните 
съответни потребности и стимулира междуна­
родните обсъждания на политиката на възобно­
вяема енергия и нейните рамкови условия;
г) ще подобрява отнасящото се до въпроса 
прехвърляне на познание и технологии и ще 
подпомага развитието на местния капацитет 
и компетентност на държавите членки, вклю­
чително и необходимите връзки помежду им;
д) ще предлага изграждане на капацитета, 
включително и обучение и образование на 
членовете си;
е) ще осигурява на членовете си по тяхна 
молба съвет относно финансирането във връзка 
с възобновяемата енергия и ще подкрепя при­
лагането на съответните механизми, свързани 
с това;
ж) ще стимулира и насърчава изследванията, 
включително и на социално-икономическите 
въпроси, и ще подпомага изследователските 
мрежи, съвместните изследвания, развитието 
и прилагането на технологии; и
з) ще осигурява информация относно раз­
виването и прилагането на национални и меж­
дународни технически стандарти във връзка с 
възобновяемата енергия, основани на добро 
разбиране чрез активно присъствие в съответ­
ните форуми.
2. Освен това агенцията ще разпространя­
ва информация и ще увеличава публичната 
осведоменост относно ползата и потенциала, 
предлагани от възобновяемата енергия.
Б. При извършването на дейността си 
агенцията:
1. ще действа в съгласие с целите и принци­
пите на Организацията на обединените нации 
за подпомагането на мира и международното 
сътрудничество и в съгласие с политиката 
на ООН относно подкрепата на устойчивото 
развитие;
2. ще разпределя своите ресурси по такъв 
начин, че да осигурява ефективното им използ­
ване с оглед на това да отговаря адекватно на 
своите цели и да извършва дейността си за 
постигането на възможно най-голяма полза за 
членовете си и във всички области на света, 
като има предвид специалните нужди на раз­
виващите се страни, както и отдалечените и 
изолираните региони и острови;
3. ще сътрудничи тясно и ще се стреми да 
установява взаимно полезни отношения със 
съществуващите институции и организации, 
за да избегне ненужно дублиране на работа 
и да изгради и използва ефективно ресурсите